I timerne op til kampstart lægger ingen i AaB skjul på, at en sejr i aftenens kamp vil være et historisk resultat for klubben. Samtidig er det lysende klart, at vejen til sejr er lang og op ad bakke. - Tottenham kan klare sig i en kamp som den i aften med otte spillere der er helt på toppen, men AaB skal stille med elleve mand, der alle leverer 100%. Det handler om attityde, når vi går på banen. Vi skal vide at det kan lade sig gøre, lyder det fra Erik Hamrén da TV2/Nord udsendte møder ham på stadion efter dagens træning. Også sportsdirektøren anerkender at det bliver vanskeligt, men siger at de mange tilrejsende fans kommer til at spille en væsentlig rolle. - Det er vigtigt for spillerne, at de kan høre de op mod to tusinde danskere der forventes på stadion. Det løfter moralen og giver den ekstra energi, der skal til for at overraske, siger Lynge Jacobsen. Tottenham Hotspurs oplyser at klubben til sammenligning forventer mere end 30.000 engelske fans. - Men vi har før set mange fans komme til at tie stille, så det håber vi på sker i aften, siger Lynge Jacobsen.

Opsummering:
Cheftræner Erik Hamrén erkender, at det bliver en svær opgave, når AaB i aften tørner sammen med Tottenham Hotspur på White Hart Lane stadion i London